Държавен вестник, бр. 97, 2025 г., стр. 7

БРОЙ  97	
Д Ъ Р Ж А В Е Н  В Е С Т Н И К 	
СТР.  7  
контролира оперативното управление на фон­
да, като:
1. изготвя и предлага за приемане от общото 
събрание правила за организацията на работата 
и дейността на фонда и оперативните правила 
по чл. 82, ал. 4;
2. изготвя и сключва споразумения с донори 
и лица по чл. 81, ал. 1, т. 3;
3. приема отчети на управителя на фонда за 
финансирането на проекти и за предоставянето 
на гаранции по кредити;
4. приема годишния отчет за изпълнени 
проекти за повишаване на енергийната ефек­
тивност и насърчаване на производството и 
потреблението на енергия от възобновяеми 
източници в сгради, финансирани чрез фонда, 
и го предоставя в агенцията не по-късно от 
31 декември на отчетната година;
5. одобрява приходите и разходите по бюдже­
та и годишния доклад за дейността на фонда 
и приема годишния бюджет за следващата 
календарна година;
6. избира управителя на фонда и сключва 
договор с него; 
7. назначава независим финансов одит и 
приема годишния финансов отчет;
8. одобрява щатното разписание на фонда 
и определя възнаграждението на неговите 
служители;
9. приема и други мерки, които са необхо­
дими за постигане целите на фонда.
Чл. 87. (1) Управителят на фонда е юридиче­
ско лице или обединение на юридически лица.
(2) Управителният съвет избира управителя 
чрез конкурсна процедура съгласно правилата 
за организацията на работата и дейността на 
фонда и в съответствие с практиките на ОИСР. 
(3) Юридическото лице, както и всяко лице 
в обединението по ал. 1, следва да:
1. не е обявено в несъстоятелност;
2. не е в производство по ликвидация;
3. не е в производство за обявяване в не­
състоятелност;
4. няма парични задължения към държавата 
или към община по смисъла на Данъчно-оси­
гурителния процесуален кодекс, установени с 
влязъл в сила акт на компетентен орган;
5. отговаря на допълнителни изисквания 
във връзка с дейността на фонда, посочени в 
правилата на конкурсната процедура.
(4) Правоотношенията с управителя на фонда 
се уреждат с договор за управление съгласно 
правилата по чл. 84, ал. 2, т. 1, който се под­
писва от председателя на управителния съвет. 
В договора по ал. 1 се уговаря възнагражде­
нието на управителя на фонда, което включва 
и допълнително възнаграждение, обвързано с 
постигнатите резултати от дейността по опе­
ративното управление на фонда.
(5) Мандатът на управителя е 5 години.
Чл. 88. Управителят на фонда осъществява 
оперативното управление на фонда, като:
1. представлява фонда;
2. изготвя бизнес план и проект на бюдже­
та за приходите и разходите в съответствие с 
оперативните правила по чл. 82, ал. 4, вклю­
чително разработва и предлага възможности 
за привличане на допълнително финансиране, 
и осигурява изпълнението на одобрения от 
управителния съвет бюджет;
3. изготвя необходимата документация за 
финансиране и гарантиране на проектите в 
съответствие със закона и сключените споразу­
мения с донорите и лицата по чл. 81, ал. 1, т. 3 и 
предоставя техническа помощ; разработва нови 
продукти и осъществява дейност по привличане 
на нови източници на средства;
4. изготвя годишен отчет за изпълнени 
проекти за повишаване на енергийната ефек­
тивност и насърчаване на производството и 
потреблението на енергия от възобновяеми 
източници в сгради, финансирани чрез фонда, 
и го предоставя в агенцията не по-късно от 31 
декември на отчетната година;
5. изготвя доклади и други материали за 
преглед и одобряване от управителния съвет в 
съответствие с правилата за организацията на 
работата и дейността на фонда;
6. публикува на интернет страницата на фон­
да информацията по чл. 86, т. 3 и 4 и провежда 
информационната и комуникационната дейност 
на фонда, включително поддържа активна ко­
муникация със заинтересованите страни; 
7. подписва договорите за финансиране и 
гарантиране на проекти, сключвани с фонда, и 
извършва мониторинг и оценка на проектите;
8. информира периодично управителния 
съвет за нивото на изпълнение на финансира­
ните проекти;
9. назначава и освобождава служителите 
във фонда;
10. отговаря за опазване имуществото на 
фонда;
11. извършва и други дейности съгласно 
оперативните правила по чл. 82, ал. 4, както 
и такива, възложени му с решение на управи­
телния съвет.“
§ 16.  В чл. 102 думата „списъка“ се заменя 
с „документите“.
§ 17.  В чл. 102а, ал. 1 думата „списъка“ се 
заменя с „документите“.
§ 18. В чл. 105 думата „списъка“ се заменя 
с „документите“.
Заключителни разпоредби
§ 19. (1) Националният фонд за декарбони­
зация е правоприемник на дейността, активите, 
пасивите, архива, както и на другите права и 
задължения на Фонд „Енергийна ефективност 
и възобновяеми източници“.
(2) Трудовите правоотношения на служи­
телите във Фонд „Енергийна ефективност и 
възобновяеми източници“ се уреждат при ус­
ловията на чл. 123 от Кодекса на труда.
§ 20. (1) В срок до 30 дни от влизането в 
сила на този закон министърът на енергетиката 
свиква първото общо събрание на донорите на 
Националния фонд за декарбонизация.
(2) На първото заседание общото събрание 
на донорите избира членовете на управителния